pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกฯ ให้กำลังใจ-ขอบคุณเจ้าหน้าที่ทุกระดับ ชื่นชมการค้นหามีความก้าวหน้า พร้อมสั่งการให้จัดตั้งไลน์กลุ่มศูนย์ปฏิบัติการฯ รายงานความคืบหน้าต่อเนื่อง
วันเสาร์ที่ 30 มิถุนายน 2561
นายกฯ ให้กําลังใจ-ขอบคุณเจ้าหน้าที่ทุกระดับ ชื่นชมการค้นหามีความก้าวหน้า พร้อมสั่งการให้จัดตั้งไลน์กลุ่มศูนย์ปฏิบัติการฯ รายงานความคืบหน้าต่อเนื่อง
นายกฯ ให้กําลังใจ-ขอบคุณเจ้าหน้าที่ทุกระดับ ชื่นชมการค้นหามีความก้าวหน้า พร้อมสั่งการให้จัดตั้งไลน์กลุ่มศูนย์ปฏิบัติการฯ รายงานความคืบหน้าต่อเนื่อง
พลเอก ประยุทธ์ จันทร์โอชา นายกรัฐมนตรี ติดตามความคืบหน้าการค้นหาเยาวชนและโค้ชทีมฟุตบอลหมูป่าอะคาเดมีอย่างต่อเนื่อง โดยขอบคุณรัฐมนตรีว่าการกระทรวงมหาดไทย ผู้ว่าราชการจังหวัดเชียงราย และข้าราชการทุกคนในพื้นที่ที่ทํางานอย่างหนัก
"ที่สําคัญนายกฯ ฝากให้กําลังใจและขอบคุณเจ้าหน้าที่ผู้ปฏิบัติทั้งส่วนที่เจาะปล่องลงมาจากด้านบนเขาและหน่วยซีลที่เข้าทางภาคพื้นจนถึงโถงได้ แสดงถึงความก้าวหน้าของการทํางาน ทําให้ครอบครัวของเยาวชนและคนไทยทุกคนมีความอุ่นใจมากขึ้น และขอให้ทุกย่างก้าวของเจ้าหน้าที่ประสบความสําเร็จ โดยนายกฯ เฝ้าเอาใจช่วยอยู่ตลอดเวลา"
ทั้งนี้ นายกรัฐมนตรีเน้นย้ําว่าขอให้ทุกคนติดตามฟังข่าวจากศูนย์ปฏิบัติการในพื้นที่และให้ความร่วมมือกับเจ้าหน้าที่ในทุกเรื่อง พร้อมทั้งสั่งการให้จัดตั้งไลน์กลุ่มศูนย์ปฏิบัติการร่วมพลเรือน ตํารวจ ทหาร โดยให้เจ้าหน้าที่ของกรมประชาสัมพันธ์เป็นผู้ติดตามข้อมูลข่าวสาร ภาพของ การปฎิบัติงานในพื้นที่ต่างๆ ในฐานะตัวแทนของสื่อมวลชน เพื่อ กระจายข่าวสาร ให้สื่อมวลชนในพื้นที่และรายงานความคืบหน้าของสถานการณ์แต่ละช่วงเวลา ทําให้การปฏิบัติงานมีความเป็นเอกภาพ และทุกคนรับทราบข้อมูลข่าวสารอย่างทั่วถึง ตรงกัน
.........................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รองนายกรัฐมนตรี พลเอก ประวิตรฯ เป็นประธานการประชุมคณะกรรมการนโยบายปาล์มน้ำมันแห่งชาติ (กนป.) ครั้งที่ 4/2561
วันพฤหัสบดีที่ 29 พฤศจิกายน 2561
รองนายกรัฐมนตรี พลเอก ประวิตรฯ เป็นประธานการประชุมคณะกรรมการนโยบายปาล์มน้ํามันแห่งชาติ (กนป.) ครั้งที่ 4/2561
ที่ประชุม กนป. รับทราบมาตรการปรับสมดุลน้ํามันปาล์มในประเทศ และเห็นชอบโครงการสร้างความเข้มแข็งให้แก่เกษตรกรชาวสวนปาล์มน้ํามัน
วันนี้ (29 พ.ย.61) เวลา 14.00 น. ณ ห้องประชุมคณะรัฐมนตรี (เดิม) ชั้น 2 สํานักเลขาธิการคณะรัฐมนตรี ทําเนียบรัฐบาล พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการนโยบายปาล์มน้ํามันแห่งชาติ (กนป.)ครั้งที่ 4/2561 ร่วมกับหน่วยงานที่เกี่ยวข้อง โดยที่ประชุมได้มีการพิจารณาและรับทราบการติดตามความก้าวหน้ามาตรการปรับสมดุลน้ํามันปาล์มในประเทศ ตามมติ กนป. ครั้งที่ 3/2561 ( 1 พฤศจิกายน 2561) รวมถึงพิจารณาโครงการสร้างความเข้มแข็งให้แก่เกษตรกรชาวสวนปาล์มน้ํามัน สรุปสาระสําคัญ ดังนี้
ที่ประชุมรับทราบมาตรการปรับสมดุลน้ํามันปาล์มในประเทศ ตามมติ กนป. ครั้งที่ 3/2561 ( 1 พฤศจิกายน 2561) กระทรวงพลังงาน โดย กฟผ. จะนําน้ํามันปาล์มดิบ จํานวน 160,000 ตัน (รับซื้อในราคา 18 บาทต่อกิโลกรัม) ไปใช้ในการผลิตกระแสไฟฟ้า ซึ่งปริมาณการจัดซื้อน้ํามันปาล์มดิบควรสอดคล้องกับปริมาณการใช้เพื่อผลิต โดย กฟผ. ประเมินแผนการจัดซื้อที่เหมาะสม เริ่มตั้งแต่เดือนธันวาคม 2561 ถึง กุมภาพันธ์ 2562 และเพื่อให้มาตรการของรัฐบาลเป็นไปตามเป้าประสงค์เพื่อช่วยแก้ไขปัญหาให้แก่เกษตรกรผู้ปลูกปาล์มน้ํามัน โรงงานสกัดน้ํามันปาล์มที่จําหน่ายน้ํามันปาล์มดิบให้แก่ กฟผ. ต้องรับซื้อผลปาล์มฯ จากเกษตรกรที่ขึ้นทะเบียนไว้กับกระทรวงเกษตรและสหกรณ์ โดยวัตถุดิบต้องมีคุณภาพและสามารถสกัดน้ํามันปาล์มได้ไม่ต่ํากว่า 18% ตามมาตรการกําหนดมาตรฐานโรงงานสกัดน้ํามันปาล์มของกระทรวงอุตสาหกรรม ในปริมาณที่สอดคล้องกับปริมาณน้ํามันปาล์มดิบที่ได้จําหน่ายและส่งมอบให้ กฟฝ. รวมทั้ง มาตรการเพิ่มปริมาณการใช้น้ํามันปาล์มดิบเป็นเชื้อเพลิงในเครื่องยนต์ โดยเพิ่มสัดส่วนการใช้ไบโอดีเซล B7 และส่งเสริมให้มีการใช้ B20 เพิ่มขึ้น เช่น การออกประกาศกรมธุรกิจพลังงาน เรื่อง กําหนดลักษณะและคุณภาพของน้ํามันดีเซล (ฉบับที่ 11) พ.ศ. 2561 ปรับปรุงส่วนผสมไบโอดีเซล จากร้อยละ 6.5 – 7.0 เป็นร้อยละ 6.6 – 7.0 โดยขอความร่วมมือผู้ประกอบการ ผสมโดยใช้อัตรา ร้อยละ 6.8 ซึ่งจะส่งผลให้การใช้น้ํามันปาล์มดิบเพิ่มขึ้นปีละ 80,000 ตัน ทั้งนี้ ปัจจุบัน การใช้ B20 อยู่ระหว่างการทดสอบการใช้ในรถโดยสารสาธารณะขององค์การขนส่งมวลชนกรุงเทพ (ขสมก.) และบริษัท ขนส่ง จํากัด (บขส.) ซึ่งคาดว่าจะสามารถช่วยดูซับน้ํามันปาล์มดิบได้เพิ่มขึ้น
พร้อมกันนี้ ที่ประชุมเห็นชอบโครงการสร้างความเข้มแข็งให้แก่เกษตรกรชาวสวนปาล์มน้ํามัน ตามที่กระทรวงเกษตรและสหกรณ์ เสนอ เพื่อสร้างความเข้มแข็งและเพิ่มประสิทธิภาพการผลิตของเกษตรกรชาวสาวนปาล์มน้ํามันให้สามารถรักษาศักยภาพการผลิตอย่างต่อเนื่อง ตลอดจนเพื่อช่วยเหลือค่าครองชีพของเกษตรกรชาวสวนปาล์มน้ํามัน โดยมีเป้าหมายเป็นเกษตรกรชาวสวนปาล์มน้ํามันที่ขึ้นทะเบียนกับกรมส่งเสริมการเกษตร ที่ให้ผลผลิตแล้ว (อายุมากกว่า 3 ปี) โดยมอบหมายให้กระทรวงเกษตรและสหกรณ์ โดยกรมส่งเสริมการเกษตร รับผิดชอบโครงการฯ และดําเนินการร่วมกับหน่วยงานที่เกี่ยวข้อง พร้อมมอบหมายให้ฝ่ายเลขานุการนําเสนอคณะรัฐมนตรีเพื่อทราบต่อไป
--------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กสร.ย้ำนายจ้างปฏิบัติตามกฎหมาย ป้องกันและลดอันตรายจากเพลิงไหม้
วันอังคารที่ 6 กุมภาพันธ์ 2561
กสร.ย้ํานายจ้างปฏิบัติตามกฎหมาย ป้องกันและลดอันตรายจากเพลิงไหม้
กรมสวัสดิการและคุ้มครองแรงงานกําชับนายจ้างปฏิบัติตามกฎหมายความปลอดภัย ช่วยป้องกันและลดความสูญเสีย กรณีเกิดจากเหตุอัคคีภัยในสถานประกอบกิจการ พร้อมส่งเจ้าหน้าที่สร้างความรู้ ความเข้าใจการปฏิบัติตามกฎหมาย
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน(กสร.) เปิดเผยว่า จากข่าวอัคคีภัยที่เกิดขึ้นบ่อยครั้งในสถานประกอบกิจการก่อให้เกิดความสูญเสียทั้งทรัพย์สิน บางครั้งอาจก่อให้เกิดความสูญเสียต่อชีวิตของลูกจ้างในสถานประกอบกิจการ เพื่อป้องกันและลดความสูญเสียจากเหตุดังกล่าว กสร. จึงขอเตือนสถานประกอบกิจการ นายจ้าง ลูกจ้าง ให้ระวังเหตุเพลิงไหม้ โดยเน้นเฝ้าระวังจุดเสี่ยงภายในสถานประกอบกิจการ เช่น ห้องเก็บของ พื้นที่จัดเก็บสารเคมี สายไฟฟ้าที่ชํารุด เป็นต้น รวมถึงปฏิบัติตามกฎกระทรวง กําหนดมาตรฐานในการบริหาร จัดการ และดําเนินการด้านความปลอดภัย อาชีวอนามัย และสภาพแวดล้อมในการทํางานเกี่ยวกับการป้องกันและระงับอัคคีภัย พ.ศ. 2555 อย่างเคร่งครัด ทั้งนี้กฎหมายดังกล่าวกําหนดให้นายจ้าง สถานประกอบกิจการ จัดมาตรการและดําเนินการในการป้องและระงับอัคคีภัย เช่น การกําหนดให้มีแผนป้องกันและระงับอัคคีภัย การฝึกซ้อมดับเพลิงและอพยพหนีไฟประจําปี เป็นต้น กรณีนายจ้างฝ่าฝืนไม่ปฏิบัติตามก็จะมีความผิดตามกฎหมายโดยมีโทษจําคุกไม่เกิน 1 ปีหรือปรับไม่เกิน 4 แสนบาท หรือทั้งจําทั้งปรับ
อธิบดีกรมสวัสดิการและคุ้มครองแรงงาน กล่าวเพิ่มเติมว่า นอกจากนี้ได้สั่งการให้พนักงานตรวจความปลอดภัยลงพื้นที่สร้างความรู้ ความเข้าใจ รวมทั้งให้คําแนะนําแก่นายจ้าง สถานประกอบกิจการในการปฎิบัติตามกฎกระทรวง กําหนดมาตรฐานในการบริหาร จัดการ และดําเนินการด้านความปลอดภัย อาชีวอนามัย และสภาพแวดล้อมในการทํางานเกี่ยวกับการป้องกันและระงับอัคคีภัย พ.ศ. 2555 และกฎหมายที่เกี่ยวข้อง
สถานประกอบกิจการที่ต้องการข้อมูลเพิ่มเติมติดต่อได้ที่ สํานักงานสวัสดิการและคุ้มครองแรงงานจังหวัดทุกจังหวัด สํานักงานสวัสดิการและคุ้มครองแรงงานกรุงเทพมหานครพื้นที่ 1 ถึง 10 ศูนย์ความปลอดภัยในการทํางานเขต 1 ถึง 12 หรือที่กองความปลอดภัยแรงงาน กรมสวัสดิการและคุ้มครองแรงงาน 0 2448 9128-39
รัฐบาลไทย-ข่าวทำเนียบรัฐบาล-"อนุทิน" เผยการวิจัยวัคซีนโควิด 19 ไทยก้าวหน้า พร้อมเป็นอาสาสมัครทดลองวัคซีน
วันศุกร์ที่ 19 มิถุนายน 2563
"อนุทิน" เผยการวิจัยวัคซีนโควิด 19 ไทยก้าวหน้า พร้อมเป็นอาสาสมัครทดลองวัคซีน
รองนายกรัฐมนตรี และรัฐมนตรีว่าการกระทรวงสาธารณสุข เผยการวิจัยวัคซีนของไทยในสัตว์ทดลองได้ผลดี พร้อมเป็นอาสาสมัครทดลองวัคซีนในคน
รองนายกรัฐมนตรี และรัฐมนตรีว่าการกระทรวงสาธารณสุข เผยการวิจัยวัคซีนของไทยในสัตว์ทดลองได้ผลดี พร้อมเป็นอาสาสมัครทดลองวัคซีนในคน
วันนี้ (19 มิถุนายน 2563) นายอนุทิน ชาญวีรกูล รองนายกรัฐมนตรี และรัฐมนตรีว่าการกระทรวงสาธารณสุข ให้สัมภาษณ์ว่า ขณะนี้การวิจัยวัคซีนป้องกันโรคโควิด 19 ของไทยในสัตว์ทดลอง ทั้งจากคณะแพทยศาสตร์ จุฬาฯ และภาคเอกชน หรือไบโอเน็ต-เอเชีย ได้รับรายงานจากอธิบดีกรมวิทยาศาสตร์การแพทย์ว่า ผลการทดลองเป็นไปด้วยดี สัตว์ทดลองมีภูมิต้านทานเพิ่มขึ้น จะมีการทดสอบในสัตว์ใหญ่ขึ้นและทดลองในคนตามขั้นตอน ซึ่งต้องผ่านหลายกระบวนการเพื่อให้มีมาตรฐานความปลอดภัย โดยกระทรวงสาธารณสุข ได้สนับสนุนงบประมาณ 3,000 ล้านบาทเพื่อใช้ในโครงการวิจัย มั่นใจว่าคนไทยจะทําสําเร็จ มีวัคซีนสําหรับคนไทย สามารถพึ่งพาตัวเองได้มากที่สุดในอนาคตอันใกล้นี้
“ผมมีความมั่นใจในการวิจัยของไทย จะขอเป็นอาสาสมัครทดลองรับวัคซีน เพราะได้ติดตามความคืบหน้ามาโดยตลอด แต่จะได้รับเลือกให้ร่วมรับวัคซีนทดลองหรือไม่ก็ขึ้นอยู่กับการตัดสินใจของทีมผู้เชี่ยวชาญ” นายอนุทินกล่าว
********************************** 19 มิถุนายน 2563
รัฐบาลไทย-ข่าวทำเนียบรัฐบาล-มท. 1 เผย 9 ของขวัญปีใหม่ มท.  2563 เพื่อมอบให้กับพี่น้องประชาชน “ส่งความห่วงใย ส่งสุขทั่วไทย ส่งใจถึงประชาชน”
วันพุธที่ 25 ธันวาคม 2562
มท. 1 เผย 9 ของขวัญปีใหม่ มท.  2563 เพื่อมอบให้กับพี่น้องประชาชน “ส่งความห่วงใย ส่งสุขทั่วไทย ส่งใจถึงประชาชน”
มท. 1 เผย 9 ของขวัญปีใหม่ มท.  2563 เพื่อมอบให้กับพี่น้องประชาชน “ส่งความห่วงใย ส่งสุขทั่วไทย ส่งใจถึงประชาชน”
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ได้เปิดเผย 9 โครงการที่กระทรวงมหาดไทยมีความตั้งใจมอบเป็นของขวัญปีใหม่ ประจําปี 2563 ให้กับพี่น้องประชาชน ซึ่งได้คัดเลือกโครงการสําคัญตามภารกิจกระทรวงมหาดไทย ภายใต้แนวคิด ส่งความห่วงใย ส่งสุขทั่วไทย ส่งใจถึงประชาชน” จํานวน 9 โครงการ มีรายละเอียด ประกอบด้วย
(1) สถานธนานุบาลทั่วไทย พร้อมใจลดอัตราดอกเบี้ย ลดอัตราดอกเบี้ย เงินต้นไม่เกิน 5,000 บาท คิดอัตรา
ร้อยละ 0.25 ต่อเดือน จากเดิมร้อยละ 0.50 เงินต้นเกินกว่า 5,000 บาท คิดอัตราร้อยละ 1 ต่อเดือน จากเดิมร้อยละ 1.25 ระหว่างวันที่ 1 มกราคม - 29 กุมภาพันธ์ 2563 (2) กฟน. กฟภ. ร่วมใจส่งสุข ปีใหม่ 2563 จัดระเบียบสายสื่อสารทั่วไทย โดยมีเป้าหมายดําเนินการทุกจังหวัด รวมพื้นที่กรุงเทพมหานครระยะทางรวม 10,020 กิโลเมตร (3) สะดวกทุกที่แค่มีบัตรประจําตัวประชาชน เพื่ออํานวยความสะดวกประชาชนในการรับบริการ โดยใช้บัตรประจําตัวประชาชนใบเดียว ไม่ต้องใช้สําเนาเอกสาร ลดค่าใช้จ่ายและลดขั้นตอนในการดําเนินการ สามารถให้บริการ 59 หน่วยงานใน 214 งานบริการ (4) ให้บริการแบบฟอร์มเอกสารทะเบียนฉบับภาษาอังกฤษฟรี ลดภาระค่าใช้จ่ายในการแปลภาษาของประชาชน 27 งานบริการ ประชาชนสามารถตรวจสอบข้อมูลให้บริการได้ที่www.dopa.go.thตั้งแต่เดือนมกราคม 2563 เป็นต้นไป (5) ยื่นรังวัดโปร่งใส ใน 50 วัน ปรับปรุงการให้บริการรังวัดเฉพาะรายในสํานักงานที่ดินทั่วประเทศให้นัดรังวัดได้ภายใน 50 วัน เพื่อให้ประชาชนได้รับบริการด้วยความสะดวก รวดเร็ว ถูกต้อง โปร่งใส และสามารถตรวจสอบการปฏิบัติงานรังวัดได้ทุกขั้นตอน (6) ค้นหารูปแปลงโฉนดที่ดินทั่วไทย บริการฟรี ฉับไวด้วย LandsMaps ประชาชนสามารถค้นหาตําแหน่งที่ตั้งของรูปแปลงที่ดิน และรายละเอียดเบื้องต้นได้ด้วยตนเองผ่านทางอินเทอร์เน็ต ทั้งทางเว็บไซต์http://dolwms.dol.go.thและ Mobile Application “LandsMaps” ทําให้ประหยัดเวลา ทรัพยากร และค่าใช้จ่ายในการติดต่อสํานักงานที่ดิน (7) คู่มือผังเมือง ฉบับการ์ตูน ในรูปแบบหนังสืออิเล็กทรอนิกส์ (E-Book) โดยประชาชนสามารถเข้าไปดาวน์โหลดได้ที่www.dpt.go.thตั้งแต่เดือนมีนาคม 2563 เป็นต้นไป (8) ตลาดเทศบาลทั่วไทย สะอาดถูกสุขอนามัย ถูกใจประชาชน ตลาดนัดเทศบาล 742 แห่ง ได้รับการปรับปรุงและพัฒนาตลาด ยกระดับตลาดเทศบาลให้มีคุณภาพ มีมาตรฐาน มีความสะอาดและปลอดภัย และจัดถังขยะแยกประเภท สนับสนุนพืชผลทางการเกษตรปลอดสารพิษ เฝ้าระวังสารปนเปื้อน และ (9) สวนสาธารณะลอยฟ้า : พระปกเกล้าสกายปาร์ค ปรับปรุงโครงสร้างสะพานรถไฟฟ้าข้ามแม่น้ําเจ้าพระยา (ลาวาลินเดิม) ให้เป็นสวนสาธารณะลอยฟ้า ถือเป็นจุด Landmark แห่งใหม่ของกรุงเทพมหานคร
พลเอก อนุพงษ์ กล่าวเพิ่มเติมว่า กระทรวงมหาดไทยหวังเป็นอย่างยิ่งว่า โครงการของขวัญปีใหม่ในปี 2563 ของกระทรวงมหาดไทย ที่ตั้งใจส่งมอบความห่วงใยให้กับพี่น้องประชาชน ทั่วประเทศไทย จะช่วยอํานวยความสะดวก ลดค่าใช้จ่าย และส่งเสริมคุณภาพชีวิตพี่น้องประชาชน ให้สมกับภารกิจกระทรวงในการบําบัดทุกข์ บํารุงสุข ตลอดไปทั้งปี 2563.
กองสารนิเทศ สป.มท.
ครั้งที่ 219/2562
รัฐบาลไทย-ข่าวทำเนียบรัฐบาล-ก.อุตฯ ร่วมพิธีทำบุญตักบาตร ถวายพระราชกุศลเนื่องในโอกาสวันเฉลิมพระชนมพรรษาพระบาทสมเด็จพระวชิรเกล้าเจ้าอยู่หัว
วันอาทิตย์ที่ 28 กรกฎาคม 2562
ก.อุตฯ ร่วมพิธีทําบุญตักบาตร ถวายพระราชกุศลเนื่องในโอกาสวันเฉลิมพระชนมพรรษาพระบาทสมเด็จพระวชิรเกล้าเจ้าอยู่หัว
ก.อุตฯ ร่วมพิธีทําบุญตักบาตร ถวายพระราชกุศลเนื่องในโอกาสวันเฉลิมพระชนมพรรษาพระบาทสมเด็จพระวชิรเกล้าเจ้าอยู่หัว
วันนี้ (28 กรกฎาคม 2562) เวลา 06.30 น. นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ภริยา พร้อมด้วย นายพสุ โลหารชุน ปลัดกระทรวงอุตสาหกรรม และคณะผู้บริหารกระทรวงอุตสาหกรรม ร่วมพิธีทําบุญตักบาตรถวายพระราชกุศล เนื่องในโอกาสวันเฉลิมพระชนมพรรษาพระบาทสมเด็จพระวชิรเกล้าเจ้าอยู่หัว โดยมีพลเอก ประยุทธ์ จันทร์โอชา นายกรัฐมนตรี เป็นประธาน ณ บริเวณพิธีท้องสนามหลวง #วันเฉลิมพระชนมพรรษา #พระบาทสมเด็จพระวชิรเกล้าเจ้าอยู่หัว #กระทรวงอุตสาหกรรม
รัฐบาลไทย-ข่าวทำเนียบรัฐบาล-มาตรการเร่งด่วนช่วยเหลือเกษตรกรจากภัยแล้ง
วันพุธที่ 24 กรกฎาคม 2562
มาตรการเร่งด่วนช่วยเหลือเกษตรกรจากภัยแล้ง
วันพุธที่ 24 กรกฎาคม 2562
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลโดยกระทรวงเกษตรและสหกรณ์กําหนดมาตรการช่วยเหลือเกษตรกรที่ได้รับผลกระทบจากภัยแล้งระยะเร่งด่วน โดยจะเร่งเพิ่มปริมาณน้ําในอ่างเก็บน้ําและพื้นที่ที่ประสบภัยด้วยปฏิบัติการฝนหลวง บูรณาการความร่วมมือด้านอากาศยานกับกองทัพบก สํานักงานตํารวจแห่งชาติ และกองทัพอากาศ พร้อมทั้งเตรียมเยียวยาความเสียหายแก่ผู้ที่เดือดร้อน เริ่มจากการเร่งสํารวจพื้นที่ที่ได้รับความเสียหาย เตรียมแจกจ่ายเมล็ดพันธุ์ข้าว ซึ่งมีเมล็ดพันธุ์ข้าวจ้าวสํารองไว้แล้วจํานวน 10,000 ตัน รวมทั้งจะพิจารณาให้เกษตรกรพักชําระหนี้กับ ธ.ก.ส. เป็นระยะเวลา 3 ปี ส่วนเกษตรกรที่ไม่ได้เข้าร่วมโครงการสามารถขอขยายเวลาปรับตารางชําระ หนี้ได้ 1 รอบปีการผลิต ตลอดจนปรับแผนการบริหารจัดการน้ําในระยะยาวให้มีประสิทธิภาพยิ่งขึ้น
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.ดิจิทัลฯ เป็นประธานเปิดโครงการฝึกอบรม “Internet for Better Life” ณ โรงเรียนร่มเกล้าเขาค้อ จ.เพชรบูรณ์
วันอังคารที่ 18 กันยายน 2561
รมว.ดิจิทัลฯ เป็นประธานเปิดโครงการฝึกอบรม “Internet for Better Life” ณ โรงเรียนร่มเกล้าเขาค้อ จ.เพชรบูรณ์
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) ลงพื้นที่ตรวจเยี่ยม โครงการฝึกอบรม “สร้างความตระหนักในการใช้อินเทอร์เน็ต ให้เสริมสร้างรายได้ และรู้เท่าทันภัยคุกคามไซเบอร์” (Internet for Better Life) โดยสํานักงานพัฒนาธุรกรรมทางอิเล็กทรอนิกส์ (องค์การมหาชน) หรือ สพธอ. หน่วยงานในสังกัดกระทรวงดิจิทัลฯ จัดขึ้น เมื่อวันที่ 17 กันยายน 2561 ณ โรงเรียนร่มเกล้าเขาค้อ ตําบลเขาค้อ อําเภอเขาค้อ จังหวัดเพชรบูรณ์ เพื่อสร้างเสริมมาตรการสร้างความเชื่อถือในการทํา e-Commerce พร้อมสร้างการตระหนักรู้ เกี่ยวกับการใช้เทคโนโลยีสารสนเทศ การใช้อินเทอร์เน็ตอย่างปลอดภัยแก่กลุ่มเป้าหมาย เพื่อลดปัญหาจากการใช้เทคโนโลยีสารสนเทศ ตลอดจนการสร้างพฤติกรรม จริยธรรมอันดีในการใช้เทคโนโลยีสารสนเทศและอินเทอร์เน็ตของกลุ่มเป้าหมายให้ถูกต้องเหมาะสม และเป็นแบบอย่างที่ดีต่อสังคม ซึ่งกลุ่มเป้าหมายของโครงการฯ แบ่งออกเป็น 2 กลุ่ม คือ กลุ่มเด็กและเยาวชนระดับมัธยมศึกษา หรือผู้ที่มีอายุระหว่าง 13-15 ปี และผู้สูงวัย อายุตั้งแต่ 50 ปี ขึ้นไป ทั้งนี้ สพธอ. จะจัดอบรมหลักสูตรที่เหมาะสมกับกลุ่มเป้าหมาย ทั้งในส่วนกลางและภูมิภาคต่างๆ รวม 4 ภูมิภาค โดยจะประกอบด้วย เนื้อหา สื่อเผยแพร่ต่างๆ ที่เข้าใจง่าย เพื่อถ่ายทอดความรู้ ความเข้าใจในเนื้อหาของการอบรมได้อย่างรวดเร็ว และตรงกับสภาวการณ์ของเทคโนโลยี และสังคมปัจจุบัน
***********************
รัฐบาลไทย-ข่าวทำเนียบรัฐบาล-ม.ล.ปนัดดา ดิศกุล พบปะสนทนากับนักเรียน รร.สตรีนนทบุรี
วันพุธที่ 6 กันยายน 2560
ม.ล.ปนัดดา ดิศกุล พบปะสนทนากับนักเรียน รร.สตรีนนทบุรี
ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ เยี่ยมเยียนพบปะกับผู้บริหาร คณาจารย์ และนักเรียนโรงเรียนสตรีนนทบุรี และบรรยายพิเศษ เรื่อง “ศาสตร์พระราชากับพัฒนาการทางการศึกษา”
เมื่อวันอังคารที่ 5 กันยายน 2560โดยนายมานะ พุ่มบัว รองผู้อํานวยการ รักษาราชการแทนผู้อํานวยการสํานักงานเขตพื้นที่การศึกษามัธยมศึกษา เขต 3 พร้อมด้วยผู้บริหารโรงเรียนสตรีนนทบุรี คณะครู และนักเรียนชั้นมัธยมศึกษาปีที่ 5 ให้การต้อนรับและร่วมรับฟังบรรยาย
ม.ล.ปนัดดา ดิศกุลกล่าวตอนหนึ่งว่า การมาพบปะกันในครั้งนี้ เพื่อขอความร่วมมือในการขับเคลื่อนโรงเรียนคุณธรรม ซึ่งถือเป็นภารกิจของเราทุกคนที่ต้องช่วยกันขับเคลื่อนให้บรรลุสู่ความสําเร็จ ซึ่งมีกรอบแนวคิดสําคัญ 5 ประการ คือ 1) ความพอเพียง 2) ความกตัญญู 3) ความซื่อสัตย์สุจริต 4) ความรับผิดชอบ 5) อุดมการณ์คุณธรรมจริยธรรม เพื่อสืบสานพระราชปณิธานและถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดช ในหลวงรัชกาลที่ 9
ทั้งนี้ ขอฝากลูกหลานนักเรียนโรงเรียนสตรีนนทบุรีในการใช้โซเชียลมีเดียให้เกิดประโยชน์โพสต์อย่างมีสติ ไม่โพสต์ใส่ร้ายป้ายสีผู้อื่น ไม่แชร์ในสิ่งที่ไม่เป็นความจริง รวมถึงการใช้คําพูด ต้องคิดไตร่ตรองให้ดี และมีความยับยั้งชั่งใจก่อนจะพูดออกไป เพราะก่อนพูดตัวเราเป็นนายคําพูด แต่เมื่อพูดออกไปแล้วคําพูดจะกลายเป็นนายเรา
ในเรื่องของศาสตร์พระราชาขอฝากลูกหลานนักเรียนในการดํารงไว้ซึ่งเอกลักษณ์ของชนชาติไทย เช่น การอ่อนน้อมถ่อมตน การเป็นสุภาพชน ความขยันหมั่นเพียร ความซื่อสัตย์สุจริต อันเป็นคุณงามความดีที่บรรพชนไทยได้ปฏิบัติสืบทอดต่อกันมา ซึ่งให้ข้อคิดในการประพฤติปฏิบัติตน คบคนด้วยความดี มีความกตัญญูรู้คุณต่อบิดามารดา และต่อผู้มีพระคุณ
ม.ล.ปนัดดา ได้เสนอกรอบแนวคิดเพิ่มเติมเกี่ยวกับการทํางานและการดํารงตน 4 ประการ เพื่อนําไปปรับใช้ในการดํารงชีวิตทั้งส่วนตนและส่วนรวม กล่าวคือ Protocol การรู้จักระเบียบและพิธีการ เพราะการอยู่ในสังคมนั้นเราต้องรู้จักพิธีการในการดํารงชีวิต, Etiquette คือสิ่งที่ควรปฏิบัติหรือสิ่งที่ควรจะเป็น ไม่สุดโต่ง ไม่ออกนอกกรอบ, Manners การมีมารยาทที่ดี และ Education การหมั่นศึกษา ขวนขวายหาความรู้
"น้องบูม" นางสาวธมลวรรณ สว่างโรจน์ นักเรียนชั้นมัธยมศึกษาปีที่ 5/9ได้ตอบคําถาม ม.ล.ปนัดดา เกี่ยวกับตัวชี้วัด 5 ข้อของโรงเรียนคุณธรรมได้อย่างถูกต้อง โดยมีความเห็นส่วนตัวว่า "ความรับผิดชอบ" เป็นเรื่องที่ตนเองให้ความสําคัญมาก เพราะเมื่อเราเติบโตขึ้น ความรับผิดชอบของตัวเราก็ต้องมากขึ้นตามไปด้วย ทั้งเรื่องการเรียน การทํางาน และความรับผิดชอบต่อครอบครัว
การได้ฟังบรรยายในวันนี้ทําให้ได้รับความรู้เพิ่มขึ้นอย่างมาก โดยเฉพาะเรื่องของโรงเรียนคุณธรรม โดยตั้งใจจะนําแนวคิดและตัวชี้วัดของโรงเรียนคุณธรรมไปปรับใช้ในชีวิตประจําวัน และช่วยขยายผลไปสู่เพื่อนต่างโรงเรียน พ่อแม่ และญาติพี่น้องต่อไป
อิทธิพล รุ่งก่อน/บัลลังก์ โรหิตเสถียร: สรุป/รายงาน
ยุทธพงศ์ เลือกกลั่นดี: ถ่ายภาพ
รัฐบาลไทย-ข่าวทำเนียบรัฐบาล-รัฐบาลมอบหมายหน่วยที่เกี่ยวข้องหาทางออกโครงการก่อสร้างบ้านพักตุลาการ จ.เชียงใหม่ ชี้เห็นใจทุกฝ่ายโดยเฉพาะประชาชนในพื้นที่
วันศุกร์ที่ 6 เมษายน 2561
รัฐบาลมอบหมายหน่วยที่เกี่ยวข้องหาทางออกโครงการก่อสร้างบ้านพักตุลาการ จ.เชียงใหม่ ชี้เห็นใจทุกฝ่ายโดยเฉพาะประชาชนในพื้นที่
รัฐบาลมอบหมายหน่วยที่เกี่ยวข้องหาทางออกโครงการก่อสร้างบ้านพักตุลาการ จ.เชียงใหม่ ชี้เห็นใจทุกฝ่ายโดยเฉพาะประชาชนในพื้นที่ ย้ําแนวคิดโครงการเกิดขึ้นหลายปีแล้ว แนะทุกฝ่ายร่วมพูดคุยแก้ปัญหา
พลเอก ประยุทธ์ จันทร์โอชา นายกรัฐมนตรี กล่าวถึงโครงการก่อสร้างบ้านพักตุลาการที่จ.เชียงใหม่ ซึ่งถูกวิพากษ์วิจารณ์และเรียกร้องให้ใช้มาตรา 44 สั่งยกเลิกโครงการ พร้อมทั้งคืนพื้นที่และฟื้นฟูสภาพป่าในบริเวณนั้นว่า รัฐบาลเห็นใจและเข้าใจถึงความรู้สึกของประชาชนในพื้นที่ ซึ่งถือเป็นเรื่องดีที่คนในชุมชนรู้สึกหวงแหนและมีส่วนร่วมในการดูแลทรัพยากรธรรมชาติ
ขณะนี้นายกฯ ได้มอบหมายให้ผู้ที่เกี่ยวข้องทั้งกระทรวงการคลังในฐานะที่ดูแลที่ราชพัสดุ กระทรวงทรัพยากรฯ ที่ดูแลป่าไม้ ตลอดจนกระทรวงมหาดไทยที่ดูแลจังหวัด ซึ่งรับผิดชอบพื้นที่โดยรวม รวมทั้งฝ่ายกฎหมายของ คสช.ไปพูดคุยหาทางออกที่เหมาะสมร่วมกับฝ่ายตุลาการ และส่งข้อเสนอแนะไปยังรัฐบาล เพื่อพิจารณาตัดสินใจต่อไป
“นายกฯ เน้นย้ําว่า เรื่องนี้มีแนวคิดเริ่มต้นมาหลายปีแล้ว และรัฐบาล คสช. ไม่ได้เป็นผู้อนุมัติ แต่เพิ่งมาก่อสร้างเป็นรูปเป็นร่างในช่วงนี้ โดยรัฐบาลจะเร่งแก้ปัญหาและจะพยายามปรับพื้นที่ให้กลับสู่สภาพเดิม ทุกฝ่ายจึงต้องหันหน้าพูดคุยกัน ผู้รับเหมาก็น่าเห็นใจเพราะต้องทําตามสัญญาก่อสร้าง"
สําหรับที่ดินที่ใช้ก่อสร้างบ้านพักตุลาการนี้ เดิมเป็นของกรมป่าไม้ แต่เนื่องจากมีสภาพเป็นป่าเสื่อมโทรม กองทัพภาคที่ 3 จึงขอใช้สถานที่เพื่อฝึกกําลังพล ต่อมาในปี 2500 กรมที่ดินได้ออกเอกสารหนังสือสําคัญสําหรับที่หลวง หรือ นสล. 394/2500 จํานวน 23,787 ไร่ เพื่อให้กระทรวงกลาโหมใช้ในราชการ โดยกองทัพภาคที่ 3 ได้ไปขอขึ้นทะเบียนการใช้ประโยชน์กับกรมธนารักษ์
ปี 2540 สํานักอธิบดีผู้พิพากษาภาค 5 ได้ทําเรื่องขอแบ่งใช้ประโยชน์พื้นที่บางส่วน และกองทัพบกได้อนุมัติให้ใช้พื้นที่ 143 ไร่ได้ในปี 2547 โดยกองทัพได้ทําเรื่องส่งคืนพื้นที่ตามแปลงที่ดินนั้นให้กรมธนารักษ์ จากนั้นในปี 2549 กรมธนารักษ์ออกหนังสืออนุญาตให้ใช้ที่ดินราชพัสดุดังกล่าว และต่อมากระทรวงการคลังได้อนุมัติให้สํานักงานศาลยุติธรรมใช้พื้นที่ก่อสร้างที่ทําการศาลอุทธรณ์ภาค 5 บ้านพัก และอาคารชุดสําหรับข้าราชการตุลาการ ซึ่งทั้งหมดเป็นการดําเนินการที่ถูกต้องตามหลักเกณฑ์การปฏิบัติของทางราชการ
จากนั้นในปี 2556 เมื่อศาลอุทธรณ์ภาค 5 ได้รับงบประมาณ จึงเริ่มเปิดพื้นที่ก่อสร้างสิ่งปลูกสร้างต่าง ๆ ตามที่ได้กําหนดไว้
...........................................................
สํานักโฆษก
รัฐบาลไทย-ข่าวทำเนียบรัฐบาล-รมว.แรงงาน ต้อนรับ‘กาย ไรเดอร์’ผอ.ใหญ่ไอแอลโอ ร่วมมือยกระดับคุณภาพชีวิตแรงงานไทย
วันจันทร์ที่ 22 กรกฎาคม 2562
รมว.แรงงาน ต้อนรับ‘กาย ไรเดอร์’ผอ.ใหญ่ไอแอลโอ ร่วมมือยกระดับคุณภาพชีวิตแรงงานไทย
รัฐมนตรีว่าการกระทรวงแรงงาน ให้การต้อนรับ นายกาย ไรเดอร์ ผู้อํานวยการใหญ่องค์การแรงงานระหว่างประเทศ โอกาสเดินทางมาเยือนประเทศไทย กระชับความร่วมมือยกระดับคุณภาพชีวิตแรงงานสู่มาตรฐานสากล
วันนี้ (22 กรกฎาคม 2562) ที่ห้องรับรองรัฐมนตรีว่าการกระทรวงแรงงาน ชั้น 6 อาคารกระทรวงแรงงาน หม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน ให้การต้อนรับ นายกาย ไรเดอร์ (Mr.Guy Ryder) ผู้อํานวยการใหญ่องค์การแรงงานระหว่างประเทศ และคณะ เข้าเยี่ยมคารวะในโอกาสเยี่ยมเยียนประเทศไทยในฐานะประเทศสมาชิกผู้ก่อตั้งองค์การแรงงานระหว่างประเทศ (ILO) เนื่องในโอกาสครบรอบการก่อตั้งไอแอลโอ ครบ 100 ปี นอกจากนี้ยังเป็นการแสดงความยินดีในโอกาสเข้ารับตําแหน่งนายกรัฐมนตรีและคณะรัฐมนตรี ตลอดจนในการเยือนประเทศไทยครั้งนี้ นายกาย ไรเดอร์ ยังมีวัตถุประสงค์ในการเข้าร่วมพิธีเปิดการประชุมด้านการศึกษาระดับโลก ครั้งที่ 8 จัดขึ้นโดย Education International (EI) ซึ่งเป็นสหพันธ์สหภาพแรงงานครูและบุคลากรทางการศึกษาระดับโลก
ม.ร.ว.จัตุมงคลฯ กล่าวว่า รัฐบาลไทยและกระทรวงแรงงานมีความยินดีอย่างยิ่งที่ผู้อํานวยการใหญ่
ไอแอลโอได้มาเยือนประเทศไทยอีกครั้งหนึ่ง ในโอกาสนี้ขอแสดงความยินดีในโอกาสครบรอบ 100 ปีไอแอลโอ
ในปี 2562 โดยประเทศไทยในฐานะประเทศสมาชิกร่วมก่อตั้งเมื่อปี 2462 ขอยืนยันเจตนารมณ์และความมุ่งมั่นในการร่วมมือกับไอแอลโอในการส่งเสริมความยุติธรรมทางสังคมและยกระดับคุณภาพชีวิตแรงงานโดยการขับเคลื่อนความร่วมมืออย่างเข้มแข็ง รวมทั้งขอขอบคุณที่ไอแอลโอให้เกียรติเชิญประเทศไทยให้เป็นหนึ่งใน 24 ประเทศทั่วโลกร่วมจัดกิจกรรมถ่ายทอดสดการเฉลิมฉลองในวาระโอกาสครบรอบ 100 ปี รัฐบาลไทยมีเจตนารมณ์และความมุ่งมั่นที่จะยกระดับมาตรฐานการคุ้มครองแรงงานให้สอดคล้องกับมาตรฐานสากล และเป็นไปตามกรอบวาระการพัฒนาที่ยั่งยืน เพื่อสร้างงานที่มีคุณค่าสําหรับทุกคน ซึ่งต้องขอขอบคุณไอแอลโอที่ให้การสนับสนุนประเทศไทยในการดําเนินงานให้สัตยาบันพิธีสารส่วนเสริมอนุสัญญาไอแอลโอ ฉบับที่ 29 ว่าด้วยแรงงานบังคับ ค.ศ.1930 และอนุสัญญาฯ ฉบับที่ 188 ว่าด้วยการทํางานในภาคประมง ค.ศ.2007 รวมถึงการสนับสนุนให้มีการหารือไตรภาคีเพื่อรองรับการเปลี่ยนแปลงของงานในอนาคต (Future of Work)
โอกาสนี้ ม.ร.ว.จัตุมงคลฯ ยังได้กล่าวแสดงความยินดีกับนายกาย ไรเดอร์ ถึงความสําเร็จในการกําหนดมาตรฐานแรงงานระหว่างประเทศฉบับใหม่ ว่าด้วยการขจัดความรุนแรงและการล่วงละเมิดในโลกแห่งการทํางาน และปฏิญญาแห่งศตวรรษที่ผ่านการรับรองจากการประชุมใหญ่ไอแอลโอ สมัยที่ 108 ที่ผ่านมา นอกจากนี้ ยังได้กล่าวถึงโครงการความร่วมมือทางวิชาการระหว่างกระทรวงแรงงานกับไอแอลโอ รวมถึงความคืบหน้าการขับเคลื่อนแผนงานระดับชาติว่าด้วยงานที่มีคุณค่าของประเทศไทยที่จะมีความร่วมมือกันอย่างใกล้ชิดอีกด้วย
----------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
สมภพ ศีลบุตร - ภาพ/
22 กรกฎาคม 2562
รัฐบาลไทย-ข่าวทำเนียบรัฐบาล-นายพิชิต อัคราทิตย์ รัฐมนตรีช่วยว่าการกระทรวงคมนาคม ตรวจเส้นทางเดินเรือ ท่าเรือกันตัง - เกาะตะรุเตา พร้อมตรวจเยี่ยมการจัดการจราจรท่าเรือปากบารา
วันพฤหัสบดีที่ 20 เมษายน 2560
นายพิชิต อัคราทิตย์ รัฐมนตรีช่วยว่าการกระทรวงคมนาคม ตรวจเส้นทางเดินเรือ ท่าเรือกันตัง - เกาะตะรุเตา พร้อมตรวจเยี่ยมการจัดการจราจรท่าเรือปากบารา
นายพิชิต อัคราทิตย์ รัฐมนตรีช่วยว่าการกระทรวงคมนาคม ตรวจเส้นทางเดินเรือ ท่าเรือกันตัง - เกาะตะรุเตา พร้อมตรวจเยี่ยมการจัดการจราจรบริเวณท่าเรือและศูนย์บริการนักท่องเที่ยว ณ ท่าเรือปากบารา จังหวัดสตูล
นายพิชิต อัคราทิตย์ รัฐมนตรีช่วยว่าการกระทรวงคมนาคม พร้อมด้วย นายศรศักดิ์ แสนสมบัติ อธิบดีกรมเจ้าท่า นายชยธรรม์ พรหมศร รองผู้อํานวยการสํานักงานนโยบายและแผนการขนส่งและจราจร ตรวจเส้นทางเดินเรือ ท่าเรือกันตัง - เกาะตะรุเตา ตรวจความพร้อมการอํานวยความสะดวกปลอดภัยการเดินทางของประชาชนและนักท่องเที่ยว ในช่วงเทศกาลสงกรานต์ 2560 และตรวจเยี่ยมการจัดการจราจรบริเวณท่าเรือและศูนย์บริการนักท่องเที่ยว เมื่อวันที่ 13 เมษายน 2560 ณ ท่าเรือปากบารา จังหวัดสตูล
นายพิชิต อัคราทิตย์ กล่าวว่า ในช่วงเทศกาลสงกรานต์ 2560 มีวันหยุดต่อเนื่องหลายวัน ซึ่งจะมีประชาชนเดินทางกลับภูมิลําเนาและท่องเที่ยวเป็นจํานวนมาก ดังนั้น เพื่ออํานวยความสะดวกปลอดภัย ในการเดินทางทางน้ําให้กับประชาชนและนักท่องเที่ยว จึงได้กําชับให้กรมเจ้าท่า (จท.) และหน่วยงานที่เกี่ยวข้อง เข้มงวดกวดขันการให้บริการ โดยตรวจความพร้อมของเรือ อุปกรณ์ประจําเรือ ใบประกาศนียบัตรคนประจําเรือ ตรวจตรา ควบคุม กํากับดูแลท่าเรือ ผู้ควบคุมเรือและการใช้เรือ เพื่อให้เป็นไปตามมาตรฐานความปลอดภัยและความเป็นระเบียบเรียบร้อยในการจราจรทางน้ํา อํานวยความสะดวกให้กับประชาชนและนักท่องเที่ยว รวมทั้งให้ความช่วยเหลือและประสานการปฏิบัติงานร่วมกับหน่วยงานที่เกี่ยวข้องในกรณีฉุกเฉินหรือกรณีได้รับการร้องขอความช่วยเหลือ
ทั้งนี้ จท. ได้ตั้งศูนย์อํานวยความปลอดภัยทางน้ํา เพื่อเป็นศูนย์กลางการรับเรื่องและประสานกับหน่วยงานด้านความปลอดภัยเพื่อให้การช่วยเหลือผู้ประสบเหตุ นอกจากนี้ ได้จัดตั้งศูนย์อํานวยความปลอดภัยทางน้ํา (ส่วนภูมิภาค 1 - 7) จํานวน 7 ศูนย์ และศูนย์อํานวยการความปลอดภัยทางน้ําสาขา จํานวน 42 ศูนย์ เรือตรวจการณ์พร้อมเจ้าหน้าที่ออกตรวจตามจุดสําคัญทั่วประเทศ รวมกําลังพล 560 คน เรือรักษาการณ์ จํานวน 67 ลํา รวมทั้งตั้งจุดประชาสัมพันธ์และเจ้าหน้าที่ประจําท่าเทียบเรือที่มีผู้ใช้บริการหนาแน่น กรณีเกิดอุบัติเหตุหรือต้องการความช่วยเหลือและสอบถามข้อมูล สามารถแจ้งเหตุหรือติดต่อสอบถามได้ที่ศูนย์อํานวยการความปลอดภัยทางน้ํา จท. หมายเลข 0 2233 1311 - 8 ต่อ 353 หรือสายด่วน 1199 ตลอด 24 ชั่วโมง